«Մինչեւ դատարան դիմելը ես մի քանի անգամ իմ գրառումների մեջ տեղեկացրել էի, որ ես սպասում եւ պատրաստ եմ ընդունել Վահրամ Սահակյանի ներողությունը։ Այդ ընթացքում, երբ արդեն իրեն դատի էի տվել, տարբեր միջոցառումների ժամանակ տեսել եմ նրան, նույնիսկ պահ է եղել, որ իրար կողք ենք նստել, ինքն ընդհանրապես ո՛չ բարեւել է, ո՛չ ինձ հետ խոսել։ Բայց ես այն մարդն եմ, որ եթե գար ասեր՝ ես սխալմամբ այսպիսի բան եմ արել, ես, իհարկե, ընդառաջ կգնայի նրան, բայց դա տեղի չունեցավ, եւ ես դատի տվեցի նրան իմ պատիվն ու արժանապատվությունը վիրավորելու համար՝ պահանջելով հրապարակավ ներողություն եւ փոխհատուցում 1 մլն դրամի չափով»,- ասում է Հայրապետյանը։